Stari grad Ljubuški
<s>Stari grad Ljubuški, ili tvrđava hercega Stjepana, je srednjevjekovna tvrđava na području opštine Ljubuški, Bosna i Hercegovina.</s>

<s>Lokacija 
Nalazi na istaknutom vrhu krševitog lanca brda Buturovice, na istočnom kraju Ljubuškog polja.</s><s>Podignuta je na čvrstom, krševitom položaju, na 396 m nadmorske visine.</s><s>Do podnožja postoji makadamski put.</s>

<s>Istorijski podaci 
Spominje se 1452. godine u vezi sa borbama između hercega Stjepana i sinova, knezova Vladislava i Vlatka.</s><s>Pomenute godine knez Vladislav je prešao na stranu Dubrovačke republike u ratu protiv oca.</s><s>Herceg Stjepan se sklonio u tvrđavu u Ljubuškom.</s><s>Vladislav je te godine pokušao oteti grad Ljubuški od oca, ali ga nije uspio osvojiti.</s><s>Tek se 1454. godine pominje u povelji aragonskog kralja Alfonsa V kao civitas Lublano.</s>

<s>Osmanlije 1463. godine prvi put osvajaju Ljubuški, a definitivno između 1468. i 1477. godine.</s><s>Već 1477. godine predstavlja pograničnu utvrdu sa jakom posadom i pripada drinskom kadiluku.</s><s>U ugovoru između Turske i Ugarske 1503. godine Ljubuški se pominje, kao jedan od pograničnih gradova koji ostaje pod osmanskom vlašću.</s><s>U vafuknami (zakladnici) Nesuh-age Vučjakovića pisanoj u februaru 1565. godine, grad se pominje kao k'ala (tvrđava).</s><s>Nesuh-aga je u gradu podigao džamiju.</s><s>Kao samostalan kadiluk spominje se 1633. godine.</s><s>U XVIII vijeku postoje nahija Ljubuški u istoimenom kadiluku, a osnovana je i istoimena kapetanija.</s><s>Tvrđava je napuštena 1835.godine.</s>

<s>Opis 
Tvrđava se sastoji iz dva dijela.</s><s>Prvo utvrđenje je nastalo u doba srednjevjekovne bosanske države, a drugo u vrijeme osmanlija</s>

<s>Reference</s>

<s>Literatura</s>

<s>Hamdija Kreševljaković, Hamdija Kapidžić,  Naše starine II, Zavod za zaštitu spomenika kulture R BiH, Sarajevo, 1954, 9-21 -Stari hercegovački gradovi.</s>

<s>LJ
Građevine u Ljubuškom
Hum
Nacionalni spomenici u Ljubuškom</s>

